

Handlingsplan forebygging av mobbing

Tryggheim Barnehage Åndalsnes

2021

NLM-barnehagene AS

Tryggheim Barnehage Åndalsnes

**Innholdsliste**

* Innholdsliste…………………………………………………………….. s.2
* Innledning ……………………………………………………………….. s.3
* NLM Barnehagene ………………..……………………………………….. s.4
* Hva er mobbing i barnehagen …………………………………………. s.5
* Hva gjør vi i Tryggheim Barnehage for å fremme lek,

 læring, sosialkompetanse, trygghet og trivsel………………… s.6

* Forebyggende arbeid i Tryggheim Barnehage…………………. S.9
* Rutiner i Tryggheim Barnehage……………………………………….. s.10

Forebygging av mobbing i barnehagen ……………………………

* Tiltaksplan dersom mobbing skjer i barnehagen …………….. s.11
* Forslag til barnebøker …………………………………………………….. s.13
* Referanser/Litteraturliste ……………………………………………… s.14
* Vedlegg ………………………………………………………………………… s. 15

1. Mal for referat fra samtale

2. Mal for aktivitetsplan

**Innledning:**

Barnehageloven sier «Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring og være et utfordrende og trygt sted for felleskap og vennskap» Barnehageloven § 1 Formål

NLM Barnehagene sin verdiplattform sier at Tryggheim Barnehage sitt arbeid med lek, læring og sosial kompetanse skal samlet bidra til barnas allsidige utvikling og alle barn skal kjennes seg ønsket og verdifulle i vår barnehage.

Barnehagen skal fremme demokrati og likestilling og motarbeide alle former for diskriminering (Rammeplanen 2017)

Alle barn og unge har rett til utvikling, medvirkning, ikke-diskriminering, omsorg, beskyttelse og selvrealisering. (FNs Barnekonvensjon)

Alle barn og unge har rett til et oppvekst- og læringsmiljø uten mobbing. Det er i løpet av de siste årene at det har vært fokus på mobbing i barnehager. Det har blitt fastslått i forskningsrapporter «hele barnet- hele løpet» (Lund 2015), at mobbing og utrygt psykososialt barnehagemiljø er noe som foregår i barnehagen.

**NLM Barnehagene**

**Formål og visjon:**

Barnehagen skal i samarbeid og forståelse med hjemmet gi barna kristen oppdragelse i et godt og trygt miljø. Arbeidet med lek, læring og sosial kompetanse skal samlet bidra til barnas allsidige utvikling. Våre verdier skal gjenspeile ansvar og omsorg for mennesker rundt oss, både lokalt, nasjonalt og globalt.

De ansatte i våre barnehager er i barnehagen for barnas skyld og er barnehagens viktigste ressurs.

Det enkelt barn er et unikt, fullverdig menneske som skal møtes med respekt, omsorg og kjærlighet. De skal få hjelp til å utvikle et sunt selvbilde, oppleve trygghet og glede. En slik holdning er en viktig forutsetning for lek, læring og utvikling, og for opplevelse av mestring. (Verdiplattform – NLM barnehagene 2020)

**«Sammen om å sette verdifulle spor»**

**Hva er mobbing i barnehagen?**

Mobbing defineres på ulike måter, men Ingrid Lund har følgende definisjon:

*«Mobbing av barn i barnehagen er handlinger fra voksne og/eller andre barn som krenker barnets opplevelse av å høre til og være en betydningsfull person for fellesskapet» (Lund 2015)*

Med krenkelser mener vi ord eller handlinger begått av barn eller voksne, som oppleves som negative eller sårende av andre. Krenkende adferd er uavhengig av intensjonen bak.

Mobbing blant barnehagebarn forebygges ved at voksne er oppmerksomme på det enkelte barns trygghet, trivsel og samspill i barnegruppa

* Mobbing /utestenging kan skje både synlig og usynlig.
* De negative handlingene kan komme fra både enkeltpersoner og /eller fra en gruppe
* Den som blir mobbet og utestengt opplever seg underlegen og har vanskelig for å forsvare seg, det er ubalanse i maktforholdet.

Barnehagen skal arbeide forebyggende mot mobbing med å kunne arbeide med sosial kompetanse, vennskap og et godt psykososialt læringsmiljø. Et økt fokus på utestenging og mobbing i barnehagen vil kunne føre til at det er færre som mobber og blir mobbet. Personalet skal kunne se kjennetegn på ulike former for mobbing og iverksette tiltak når det er nødvendig. Rutine for forebygging av mobbing skal være kjent for alle ansatte, og dersom mobbing oppstår skal tiltaksplan iverksettes.

**Tryggheim Barnehage Åndalsnes**

**Mål:**

• Alle barn skal ha et godt fysisk og psykososialt miljø.

• Alle barn skal oppleve å bli inkludert og være en betydningsfull

 person i fellesskapet.

• Alle ansatte og foresatte skal skape et barnehagemiljø med

 nulltoleranse mot mobbing og krenkende atferd.

• Alle ansatte skal jobbe systematisk for å forebygge krenkende

 atferd gjennom å utvikle barnas sosiale kompetanse.

• Alle barn skal oppleve å få støtte og hjelp så tidlig som mulig.

**Hva gjør vi voksne i Tryggheim Barnehage:**

* Vi er bevisste på egne holdninger og egen atferd.
* De ansatte har jevnlige diskusjoner på hva som er krenkende atferd og hvordan dette kan forhindres og fanges opp.
* I vår årsplan har vi synliggjort hvordan barns medvirkning sikres.
* Vi har likestilling og likeverd som tema i løpet av året.
* Vi involverer foresatte så snart som mulig, hvis vi mistenker at barnet ikke trives i barnehagen.
* Vi har rutiner på varsling til ped.leder og daglig leder hvis noen av de ansatte mistenker at barn ikke trives eller opplever et dårlig psykososialt barnehagemiljø.
* Vi har rutiner for samarbeid med PPT, helsestasjon og barnevern

**Slik fremmer vi lek, læring, sosialkompetanse, trygghet og trivsel i Tryggheim Barnehage**

**Lek:**  Rammeplanen sier at leken skal ha en sentral plass i

 barnehagen. Og at lekens egenverdi skal anerkjennes.

 Barnehagen skal gi gode vilkår for lek, vennskap og barnas

 egen kultur. Vi i barnehagen skal bidra til at alle barn kan

 oppleve glede, humor, spenning og engasjement gjennom lek

 – alene og sammen med andre (Rammeplanen 2017)

**Sosial kompetanse:** Rammeplanen for barnehagen sier at sosial

 kompetanse er en viktig del av barnehagens innhold og

 oppgaver. Sosial kompetanse hjelper barna til å utvikle gode

 holdninger, tilegne seg ferdigheter g få kunnskap om seg selv

 og andre. Barn trenger hjelp og støtte av voksne for å utvikle

 god sosial kompetanse, samt veiledning når utfordrende

 situasjoner oppstår. Her i Tryggheim Barnehage bruker vi et

 verktøy som fremmer barns sosiale kompetanse-

 HJERTEPROGRAMMET.

 Hjerteprogrammet skal styrke barns følelse av egenverd og

 evne til sosial kompetanse ovenfor andre barn. Temaer som

 Omsorg, empati, forståelse, og toleranse er hovedtemaer i

 dette verktøyet. I Tryggheim Barnehage bruker vi også

 Bibelfortellinger etter Solkollen Super programmet. Dette

 programmet er knyttet opp mot Hjerteprogrammet, slik at vi

 får en helhetlig formidling av Bibelfortellingene, det Kristne

 innholdet i barnehagen og Hjerteprogrammet.

**Foreldresamarbeid:** Rammeplanen sier at barnehagen skal i

 samarbeid og forståelse med hjemmet ivareta barns behov

 for omsorg og lek, og fremme læring og danning som

 grunnlag for allsidig utvikling, jf. Barnehagloven§ 1.

 Samarbeid mellom foreldre og barnehagen skal alltid ha

 barnets beste som mål. Foreldrene og barnehagens

 personale har et felles ansvar for barnets trivsel og utvikling.

 (Rammeplan 2017) I Tryggheim Barnehage har vi en lav

 terskel for samtaler med foreldrene. I hente og

 bringesituasjonen utveksles daglig oppdateringer på barnas

 trivsel, utvikling og læring. Barnehagen har rutiner for

 foreldresamtaler med mer systematiske observasjoner,

 rutiner for overgang barnehage og skole i samarbeid med

 foreldrene, samt foreldremøte og Samarbeidsutvalgsmøter,

 der foreldrene får medvirke til barnehagetilbudet.

|  |
| --- |
|  |
| **Tommeliten** | **Tussebo** | **Trollstua** |
| * Systematiske observasjoner av barn og barns lek
* Lek i små grupper inne
* De voksne modelerer lek og lekesituasjoner
* De voksne er opptatt av å fremheve det positive ved barna
* De voksne er opptatt av at hvert barn skal få oppleve mestring i hverdagen sin.
* Vi har hjertesamlinger og Kristne samlinger hver uke.
* Vi bruker TRAS fra 2 års alderen.
 | * Snakke med barna
* Hjertesamling hver uke
* Bruke figurene Mats og Mille
* Tema: hva er en god venn?
* Vennesanger
* Kristne samlinger med verdier.
* Barnas Misjonsprosjekt
* Gruppeinndeling i små grupper med fokus på inkludering og samhold
* TRAS
 | * Psykologisk førstehjelps-skrin
* Gruppeinndeling i små grupper.
* Vi introduserer foreldrene for bekjentskap med andre barn på avd. og aktiviteter på fritiden.
* Vi har faste regeler for eks bursdagsinvitasjoner og feiring, for at alle skal være inkludert.
* De vaksne diskuterer samholdet og inkluderingen på avdelingen
* Samarbeid med PPT
* Temauke:

Vennskap* Ukentlige hjertesamlinger og Kristne samlinger
* TRAS
 |

**Rutiner i Tryggheim Barnehage**

**Forebygging av mobbing i barnehagen.**

|  |  |  |
| --- | --- | --- |
| **HVA** | **ANSVAR** | **NÅR** |
| Barnehagen gjennomgår handlingsplan 2 ganger pr. år | Styrer | August/januar  |
| Opplæring og informasjon til nyansatte – Presentasjon av Handlingsplanen | Styrer/ped.leder | Ved nyansettelser |
| Barn og foreldre informeres om handlingsplan mot mobbing i barnehagen | Styrer/ Ped.leder | Foreldremøter hver høst. |
| Barnehagen vurderer det psykososiale læringsmiljøet i Tryggheim Barnehage | Styrer/ped.leder | Kontinuerlig |
| Personalet vurderer relasjonene mellom barna | Styrer/ alle ansatte | Høst/vår |
| Hjerteprogram (Sosial kompetanse)og Solkollen Super- Synlig i hverdagen | Styrer/ped.lederAlle ansatte | Kontinuerlig |
| Rutiner for oppfølging av barns trivsel og utvikling* Sosiogram
* Tras
 | Styrer/ped.leder | Kontinuerlig |
| Tema sammen med foreldrene på foreldremøte, SU møte, og i foreldresamtaler | Styrer/ped.leder | ForeldremøterHver høst |
|  |  |  |
|  |  |  |

**Tiltaksplan dersom mobbing skjer i barnehagen.**

**Det skal alltid gis melding til Daglig leder, hvis personalet får opplysninger om at mobbing forekommer i barnehagen.**

|  |  |  |
| --- | --- | --- |
| **Personalet** | Ansvar | Gjennomført |
| Dersom mobbing oppdages, eller at man får en bekymring fra foreldre | Den som får eller ser informasjonen. |  |
| Den eller de som har observert mobbing skal skrive dette ned så detaljert som mulig. | Styrer/ped.lederDen som har informasjonen. |  |
| Andre ansatte på avdeling/barnehage informeres | Styrer/ ped.leder |  |
| Personalet vurderer informasjonen/årsak som bidrar til uønsket hendelse | Ped.leder/Alle ansatte på avdelingen. |  |
| Observasjoner rundt barna som blir utsatt for mobbing og de som evt. mobber blir gjennomført | Ped.leder |  |
| Tiltak settes i gang | Ped.leder |  |
| Vurder bistand fra andre | Styrer/ ped.leder |  |
| **BARNA** |  |  |
| Snakke med de barna det gjelder | Ped.leder |  |
| Be barna komme med forslag på hva som kan gjøres i situasjonen | Ped.leder |  |
| Sammenfatte info fra barna med det personalet har kommet frem til | Ped.leder |  |
| **Foreldre** |  |  |
| Informere de foresatte om situasjonen som har oppstått, både de som er foreldre til de som har blitt mobbet og de foreldrene til barna som mobber | Styrer/ Ped.leder |  |
| Fylle ut tiltaksplan sammen med foreldrene. | Styrer/Ped.leder |  |
| **EVALUERING** |  |  |
| Evaluere tiltaksplanen senest 1 mnd.* Samtale med barna
* Samtale med foreldrene (evt. nye tiltak)
 | Styrer/ ped.leder |  |

***Forslag til barnebøker***

|  |  |
| --- | --- |
| Boktittel | Forfatter |
| Mathias er alene | Ingrid Lund |
| Odd er et egg | Lisa Aisato |
| Fugl | Lisa Aisato |
| Kunsten å møte en bjørn | Camilla Otterlei |
| Albert og udyret | Gunilla Berstrøm |
| Hvem kan redde Albert Åberg? | Gunilla Bergstrøm |
| Fremmed | Kaia,Bendik og Trond Brænne/Per Dybvig |
| Når to er sinte på hverandre | Tor Åge Bringsværd |
| Jeg har følelser | Hunter/Porter |
| Kråka som hadde høydeskrekk | H.K. Rohde |
| Engletroll | Janne Nerheim |
| Wilbur- den gule katten | Gry Kappelen Jensen |
| Supervenner | Fiona Rempt |
| Brune | Håkon Øvrås |
| Krokodilletyven | Taran Bjørnstad/Christoffer Grav |
| Slutt å erte! | Emma Chichester Clark |
| Rikki | Guido van Genechten |
| Piggtråd-Pelle | Stefan Ljungqvist/ Johan Egerkrans |
| Gleding! | Siri F. Abrahamsen |
| Feiling! | Siri F. Abrahamsen |

Referanser:

[www.pblmentor.no](http://www.pblmentor.no)

* Barn og psykososiale forhold
* Barn som blir mobbet

Vedlegg:

* Mal for referat fra samtale
* Mal for aktivitetsplan

**Litteraturliste:**

Barns trivsel- voksnes ansvar

(<https://www.udir.no/globalassets/upload/barnehage/regelverk/veileding/veilederbm.pdf> )

Kunnskapsdepartementet (2017) *Rammeplan for barnehagens innhold og oppgaver.*

Lund. I., Godtfredsen, M., Helgeland, A., Nome, D.Ø.,Kovac, B.V.,& Cameron, D.L. (2015) *Hele barnet hele løpet: Mobbing i barnehagen: Forskningsrapport 2015*

Mobbing i barnehagen (<https://www.udir.no/globalassets/upload/kilde/bfd/bro/2004/006/ddd/pdfv/210592-mobbing_skjerm_bokm.pdf>)

**Aktivitetsplan ved mistanke om eller kjennskap til at et barn ikke har det trygt og godt i barnehagen**

**(Aktivitetsplikt barnehageloven Kap 8, § 41-43)**

Barnets navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Født:\_\_\_\_\_\_\_\_\_\_\_\_\_\_\_\_\_\_

Barnehagen: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dato: \_\_\_\_\_\_\_\_\_\_\_\_\_\_\_\_\_

**Hva skal denne planen løse?**

[Barnets navn] har rett til et trygt og godt barnehagemiljø som fremmer helse, trivsel, lek og læring. [Barnehagens navn] har [dato] fått vite av [hvem]/har funnet ut ved hjelp av [hvordan] at [barnets navn] ikke har det trygt og godt i barnehagen, fordi [skriv hva som er utfordringen basert på barnets eller melders oppfatning].

**Hva opplever barnet?**

[Har barnet uttalt noe om saken? Hvis barnet kan uttrykke seg om hva som er utfordringen og hva han/hun tror vil hjelpe av tiltak, så skrives dette ned her]

**Hovedmål med aktivitetsplanen:**

[Hva ønsker vi å oppnå for barnet]

**Aktivitetsplikt:**

Hva skal gjøres/hva er gjort? Hvordan Ansvar Dato

Følge med f.eks: observasjoner, samarbeid med foreldre, samtaler med barn:

**Varsle** [ansattes navn] har varslet daglig leder:

[daglig leders navn] har varslet barnehageeier [navn]:

**Undersøke**

Beskriv hvordan dere undersøker saken (f.eks ved observasjoner, ståstedsanalyse, SWOT, barnesamtaler, kartlegging, foreldresamtaler etc)

**Beskrivelse av problem** Beskriv hva som er fremkommet under undersøkelsen:

**Delmål** Beskriv ulike delmål for å nå frem til hovedmålet:

•

•

**Evaluering** Hvordan skal målene og tiltakene evalueres?

**Hvilke tiltak** har barnehagen planlagt og når skal tiltakene gjennomføres?

[Dere skal sette inn tiltak dere mener er egnede og tilstrekkelige for at barnet får et trygt og godt barnehagemiljø, og etter å ha hørt med barnet hva han/hun mener og ønsker (der dette er mulig ut fra alder).

**Tiltakene skal være faglig forankret** og hensynet til barnets beste skal være grunnleggende. Mange saker fordrer tiltak på både individ-, gruppe- og barnehagenivå.

**Vurder** også tiltak som kan bidra med å forebygge/hindre at barnet får negative sosiale, psykiske eller psykosomatiske ettervirkninger etter hendelsen(e).

Hvis dere ser at det er behov for å endre tiltakene, eller sette inn nye tiltak etter hvert, oppdaterer dere planen. Dere skal kontinuerlig passe på at det er egnede og tilstrekkelige tiltak som er satt inn.

**Vi setter inn disse tiltakene:**

**Ansvarlig:\***

**Angi tiltakets varighet** [dato fra og til/«frem til barnet og foreldrene bekrefter å ha det trygt og godt»]:

**Dato for evaluering:**

1)

2)

3)

(Antall tiltak må tilpasses den enkelte saken.)

\* [Det er alltid barnehagen/barnehageeier som er ansvarlig for at tiltak gjennomføres.

Her skriver dere hvem i barnehagen/barnehageeier som er ansvarlige for at hvert enkelt tiltak gjennomføres.

Hvis dere har avtalt med noen som ikke er ansatt i barnehagen om å gjennomføre tiltaket, skal dette også fremgå.

Dere skal ikke legge ansvaret på barnet eller foreldrene i aktivitetsplanen, da det er barnehagen som skal sørge for at barnet skal få det trygt og godt].

**Evaluering av tiltakene:**

[Spesifiser hvilket tiltak som evalueres og dato for evaluering. Beskriv hvorvidt tiltaket skal videreføres eller avsluttes]

Sted: Dato:

Signatur: